**ZÁPIS č. 2**

 **Z RIADNEHO ZASADNUTIA SPRÁVNEJ RADY TASR**

 **22. februára 2022 so začiatkom o 15.00 h**

**Prítomní členovia Správnej rady:** Jozef Bednár **,** Alena Mezeiová , Peter Mestický, Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

Program:

1. **Správa o činnosti TASR za II. polrok 2021**
2. **Rôzne : Postup voľby GR**

 **Voľba predsedu a podpredsedu SR TASR**

**UZNESENIE č. 01/22/02/2022:**

Členovia SR TASR schválili program zasadnutia:

ZA: A. Mezeiová PROTI: 0 ZDRŽAL SA: 0

 J. Tuhovčák

 J. Bednár

 P. Mestický

 L. Mikuš

**Uznesenie bolo prijaté.**

1. **Správa o činnosti TASR za II. polrok 2021**

 Ako uviedol GR TASR V. Puchala, ***Tlačová agentúra Slovenskej republiky (TASR) splnila v hodnotenom období všetky úlohy, ktoré jej ukladá zákon č. 385/2008 Z. z. o Tlačovej agentúre Slovenskej republiky.*** *Agentúra priniesla celistvé informácie o dianí na Slovensku i v zahraničí. Spravodajstvo agentúry bolo vyvážené, slobodné a nezávislé, pripravované prostredníctvom kvalifikovanej pracovnej sily a bez ohľadu na komerčnú hodnotu informácie.*

 *TASR vydala v hodnotenom období* ***129 775 multimediálnych správ.*** *V slovnom spravodajstve priniesla 75 774 správ, vydala 6 376 zvukov, 45 393 fotografií a 2 232 videospráv.*

 ***TASR urobila 462 živých prenosov****, oproti 376 v prvom polroku. Kvantita prenosov i ich sledovanosť naďalej stúpa.*

 ***TASR zaznamenala okrem dominantnej témy, koronakrízy, všetky podstatné udalosti doma i v zahraničí, politike, ekonomike, kultúre či športe.***

 *Efektivitu práce redakčných tímov významne podporila* ***výmena skoro tridsať rokov starého redakčného systému Typlan za nový systém Gepard****. Vzniklo nové komfortné prostredie pre tvorbu správ, ich kategorizáciu a zverejňovanie, čo podstatne zjednodušilo prácu redaktorom i vydávajúcim, zrýchlilo prísun spravodajských produktov pre klientov i verejnosť a odstránilo hrozbu fatálneho zlyhania systémov.*

 *TASR v druhom polroku 2021 zabezpečovala spravodajské pokrytie* ***zasadnutí Národnej rady*** *Slovenskej republiky, jej výborov,* ***rokovaní vlády SR a jednotlivých ministerstiev****. Redaktori sledovali v parlamente schvaľovanie* ***reforiem v súdnictve, zdravotníctve, národných parkoch či rokovanie rozpočte****. Agentúra monitorovala pravidelné vyhlásenia k vnútropolitickému dianiu,* ***aktivity prezidentky SR*** *a zaznamenali aj oficiálne návštevy prezidentov Nemecka, Čiernej Hory a Poľska na Slovensku..*

 *Napriek množstvu významných akcií, reportéri naďalej venovali veľkú* ***pozornosť dôsledkom pandémie a zavádzaniu opatrení****. Intenzívne monitorovali očkovanie proti covidu-19 v rámci očkovacích centier i mobilných očkovacích jednotiek  po celom Slovensku. V novembri po opätovnom vyhlásení núdzového stavu, sa venovali postupnému zatváraniu škôl a obmedzovanie činnosti jednotlivých prevádzok a služieb, ale aj rekciám verejnosti na opatrenia.*

 *TASR venovala pozornosť* ***politickej situácii, rozhodnutiam súdov, spoločensky sledovaným kauzám reformám a situácii v regiónoch.***

 *Na európskej úrovni sa začali diskusie v rámci Konferencie o budúcnosti Európy, ktoré sú orientované na neodkladné procesy súvisiace s ďalším smerovaním Európskej únie. Zahraničná redakcia TASR sa stala kľúčovou zložkou v rámci napĺňania cieľov nového projektu, na ktorý* ***verejnoprávna agentúra získala grant Európskeho parlamentu.*** *Redaktori v Bratislave i v Bruseli obohatili servis o množstvo nadstavbových materiálov v podobe rozhovorov s odborníkmi a poslancami EP. Podieľali sa taktiež na tvorbe ďalších relácií v TASR TV.*

 *Viaceré ekonomické aj neekonomické faktory spôsobili v II. polroku 2021* ***zrýchľujúci sa rast cien.*** *Pozornosť ekonomickej redakcie sa sústredila na* ***protipandemické opatrenia v oblasti ekonomiky****, na okolnosti ovplyvňujúce trh s energiami, očakávané zvyšovanie cien plynu, pohonných látok, tepla a elektriny.*

 *TASR* ***mapovala dianie na ME vo futbale*** *v krajinách Európy a napriek zložitej logistike a podmienkam, redaktori* ***TASR sa zúčastnili Olympijských hier v Tokiu****. Nechýbali výjazdy za* ***úspechmi Petry Vlhovej.***

 ***Vrcholnou akciou, ktorú redakcia zabezpečovala bola návšteva pápeža*** *v dňoch 12. - 15. septembra v Prešove, Košiciach, Bratislave a Šaštíne. Vedúci Obrazovej redakcie* ***Michal Svítok bol oficiálny slovenský fotograf*** *pri návšteve pápeža a sprevádzal ho na jeho ceste po Slovensku.*

 ***TASR zabezpečila pre svojich zamestnancov adekvátne podmienky pre prácu a pre ochranu zdravia pri práci****. Agentúra zabezpečovala na svoje náklady testovanie pracovníkov, prísne hygienické pravidlá, vrátane zabezpečenia germicídnych lámp. Pre tých zamestnancov, ktorí pracovali z domu, agentúra zabezpečila notebooky, pripojenia a inú osobnú techniku podľa potreby.*

 ***Za II. polrok 2021 dosiahli príjmy TASR 1 566 339 EUR. Výdavky za II. polrok boli vykázané vo výške 2 657 933 EUR. Na základe uvedených pohybov Tlačová agentúra ukončila rok 2021 s prebytkom vo výške 265 735 EUR****.*

 *Súhrnné náklady dosiahli za II. polrok výšku 2 447 716 Eur. Celkové výnosy za II. polrok dosiahli čiastku 2 406 754 EUR.* ***TASR******ukončila celkovo rok 2021 s konečným ziskovým hospodárskym výsledkom vo výške 7 287 EUR.***

 *V druhom polroku 2021 nastala* ***zmena na poste vedúceho úseku obchodu a marketingu, ktorý začala viesť Ing. Mária Tarišková.*** *Zmena mala priaznivý vplyv na fungovanie úseku a jeho výsledky.*

 ***Celkový fakturovaný objem z predaja vlastných produktov a služieb*** *predstavoval v druhom polroku 2021 sumu 1 251 720 EUR bez DPH. V porovnaní s druhým polrokom 2020 ide o* ***nárast o vyše 5 %.*** *Od druhého polroka ÚOM zastrešuje uverejňovanie OTS klientov v agentúrnom servise TASR ako i dodatočné služby pre klientov spojené s digitalizovaným archívom, čo viedlo k zefektívneniu činnosti.*

 *TASR financovala z vlastných kapitálových prostriedkov nový systém, ktorý nahradil Typlan, aby nedošlo k fatálnemu zlyhaniu.*

 ***TASR vypracovala projekt a získala grant Európskeho parlamentu s názvom Konferencia o budúcnosti Európy.*** *V tomto projekte zabezpečuje TASR multimediálne informácie o vízii a budúcnosti fungovania spoločnej Európy. TASR pripravuje textové správy, ale i zvuky, videá a televízne diskusné relácie k tejto téme. Grant trvá podľa projektu do mája 2022.*

 ***TASR vstúpila do spoločného projektu s nemeckou DPA a francúzskou AFP s názvom “A Home for Europe’s Agencies*** *- Feasibility Study on the Establishment of a joint Newsroom of European News Agencies in Brussels”. Cieľom projektu je vybudovať spoločný newsroom tlačových agentúr v Bruseli, ktorý by garantoval kvalitné podmienky pre zúčastnené agentúry pri informovaní o dianí v európskych inštitúciách. TASR uskutočnila sériu priamych rokovaní s generálnym riaditeľom DPA Petrom Kropschom k tejto téme a stala sa strategickou súčasťou tohto projektu.*

 ***TASR musela čeliť auditu kybernetickej bezpečnosti a financovať z vlastných prostriedkov dokumentáciu a technológie pre zabezpečenie tejto úlohy. TASR je podľa zákona č. 69/2018 Z. z. o kybernetickej bezpečnosti zaradená do registra prevádzkovateľov základných služieb*** *a v zmysle ustanovení tohto zákona musí garantovať požiadavky na zabezpečenie svojich systémov a toku práce. Aj s touto úlohou sa agentúra úspešne vyrovnala. Audit dopadol úspešne a stanovil nové úlohy, ktoré je potrebné riešiť. Vzhľadom na náklady na túto agendu TASR vypracovala a****podala projekt do výzvy OPII-2021/7/16-DOP na poskytnutie nenávratného finančného príspevku v operačnom programe „Integrovaná infraštruktúra“ (MIRRI SR), v rámci projektu: „Rozvoj úrovne informačnej a kybernetickej bezpečnosti v TASR“.***

 *TASR priniesla pre svojich odberateľov* ***nový produkt****: 3x denne pripravuje nové prierezové súhrny správ zo všetkých servisov pod názvom* ***„Správy TASR“.***

 *Pandémia priniesla, okrem iného, aj množstvo neoverených správ a hoaxov, hlavne na sociálnych sieťach. Práve v tejto dobe* ***stúpa význam kvalitných informácií z overených zdrojov, ku ktorým nepochybne patrí aj TASR****. Väčšina informácií o koronakríze zo zahraničia, je z produkcie agentúry.* ***TASR je jediné médium na Slovensku, ktoré vydáva správy nonstop, teda aj počas noci.***

 *V druhom polroku 2021* ***pokračoval antihoaxový projekt s francúzskou agentúrou AFP****, v rámci ktorého TASR prináša správy o hoaxoch, ktoré súvisia s domácim kontextom.*

 ***Veľkú pozornosť agentúra venovala regiónom.*** *Regionálni spravodajcovia zaznamenali všetky dôležité udalosti súvisiace s koronakrízou, celoplošným testovaním, sledovali vývoj situácie v jednotlivých oblastiach a reakcie samosprávy.*

 *Mimoriadne* ***bohaté a tematicky pestré boli koncoročné chronológie****, ktoré agentúra už tradične ponúka svojim odberateľom.*

 ***Web Teraz.sk patrí k relevantným zdrojom informácií pre ľudí, ktorí hľadajú seriózne, rýchle, objektívne spravodajstvo.*** *Priemerná návštevnosť portálu Teraz.sk bola v druhom polroku nad hranicou 600 000 reálnych užívateľov mesačne.*

 ***Teraz.sk*** *sa v druhom polroku 2021 zapojil do projektu TASR zameraného na informovanie o****Konferencii o budúcnosti Európy (CoFoE),*** *podporil ho zverejňovaním správ, diskusií v TASR TV, preberaním priamych TV prenosov z európskych podujatí, aj prostredníctvom bannerov.*

 *Prínosom bol* ***projekt Fotoporovnanie****, ktorý prinášal pohľady na staré fotografie v porovnaní so súčasným stavom daných lokalít.*

 *TASRTV naďalej prináša pôvodné diskusné relácie relácie Politika, relácie Pavla Demeša Svet A CD klub alebo reláciu Samospráva s Michalom Kaliňákom. Pozitívny ohlas mala spolupráca s Ministerstvom zahraničných vecí a európskych záležitostí SR pri výrobe relácie* ***Hlboká online****. TASR zabezpečila v hodnotenom období štyri z celkovo desiatich častí tohto cyklu.*

 *Najsledovanejším produktom TASRTV sú živé prenosy podujatí, ktoré sú k dispozícii na webe TASR.sk, Teraz.sk a na sociálnych sieťach. Tento produkt možno hodnotiť ako mimoriadne úspešný a perspektívny.*

 *Kanál TASRTV na platforme Youtube pokračoval vo výraznom progrese. Celkovo si v hodnotenom období pozrelo tvorbu TASRTV na platforme Youtube v****iac ako 3.4 milióna divákov*** *pričom* ***zhliadli takmer 515 tisíc hodín obsahu****. Priemerná doba sledovania a presiahla 9 minút.* ***C****elkový* ***dosah obsahu na Youtube bol 32.5 milióna****.*

 ***Na profile TASRTV na Facebooku bolo*** *celkovo 64 000 odberateľov obsahu, pričom v II. polroku predstavoval dosah na 1 374 761 užívateľov FB.**(Cez 98 tisíc hodín zhliadnutého obsahu - nárast 66 %, cez 401 tisíc interakcií s videom - nárast 68 %, cez 838 tisíc zhliadnutí (pozretia nad 1 min.) - nárast 80 %).*

 *TASR pokračuje vo výučbe* ***predmetu Agentúrna žurnalistika na UCM v Trnave****. Výučbu zabezpečuje manažment a vedúci redaktori TASR. Prínosom je aj skutočnosť, že TASR viacerých študentov už zamestnala a pracujú v agentúre na pozíciách redaktorov, dispečerov či webových editorov.*

 *Správy TASR odoberajú všetky médiá na Slovensku. Informácie v angličtine TASR distribuuje prostredníctvom off line bulletinov na vyše 20 ambasád, ktoré sú akreditované na Slovensku. Správy TASR v angličtine odoberajú zahraničné agentúry AP, AFP či DPA. Maďarský servis využívajú nielen národnostné médiá na Slovensku, ale i média v Maďarsku.*

 *TASR je dnes silnou značkou, ktorá ponúka informácie, na ktoré sa dá spoľahnúť. Sú rýchle, férové, postavené na faktoch a jasných zdrojoch. TASR má dobré meno, ktoré je viac ako majetok.*

* P. Mestický sa zaujímal o stav pohľadávok TASR a upozornil na nutnosť ich skorého vymáhania. Podľa V. Puchalu sa TASR intenzívne venuje stavu pohľadávok a má vypracovaný manuál na ich vymáhanie.
* P. Mestický zdôraznil potrebu investícií do novej techniky. Podľa V. Puchalu je ich realizáciu určený „zásobník investičných zámerov“, ktorý ponúka prehľadný manuál potrieb a nákladov. Jeho relizácia závisí nielen na TASR, ale i na poskytnutí kapitálových prostriedkov zo strany štátu.
* J. Bednár ocenil výsledky, ktoré TASR dosiahla a zaujímal sa o výšku príspevku zo štátneho rozpočtu pre TASR.
* Ako uviedol V. Puchala, výška príspevku na plnenie úloh vo verejnom záujme je nezmenená od roku 2015 a nie je naviazaná na infláciu. Zmierňovať nárast nákladov pomáhali v minulosti špeciálne projekty. TASR zaslala Ministerstvu kultúry SR návrh rozpočtu na roky 2023-2025, ktorý zahŕňa navýšené požiadavky na príspevok na úlohy vo VZ i na kapitálové prostriedky.
* J. Bednár ocenil spoluprácu TASR s UCM v Trnave a vzdelávanie študentov v oblasti agentúrnej žurnalistiky. Podľa V. Puchalu TASR s rovnakou žiadosťou oslovila aj Katedra žurnalistiky UK Bratislava, ktorá by chcela otvoriť  seminár venovaný agentúrnej žurnalistike.

Členovia Správnej rady po krátkej rozprave vzali materiál na vedomie.

1. **Rôzne: Voľba predsedu a podpredsedu SR TASR**

Predsedníčka Správnej rady A. Mezeiová upozornila na fakt, že funkčné obdobie predsedu a podpredsedu SR sa chýli ku koncu, a preto je potrebné pristúpiť k novej voľbe.

Ako pripomenula, podľa článku 2, ods. 3 Rokovacieho poriadku Správnej rady TASR si *predsedu a podpredsedu zo svojich členov volí správna rada nadpolovičnou väčšinou hlasov všetkých členov správnej rady. Predseda a podpredseda sú volení na obdobie jedného roka a môžu byť zvolení opakovane.*

A.Mezeiová vyzvala členov SR TASR, aby predložili návrhy na kandidátov na obe funkcie.

A. Mezeiová navrhla, aby sa predsedom Správnej rady stal J. Bednár a predložila návrh na uznesenie:

**UZNESENIE č. 02/22/02/2022:**

Správna rada TASR zvolila za svojho predsedu J. Bednára na obdobie 12 mesiacov, t.j. od 1. marca 2022 do 28. februára 2023.

ZA: A. Mezeiová PROTI: 0 ZDRŽAL SA: J. Tuhovčák

 P. Mestický L. Mikuš

 J. Bednár

**Uznesenie nebolo prijaté.**

L. Mikuš navrhol, aby sa predsedom SR TASR stal J. Tuhovčák a predniesol návrh na uznesenie:

**UZNESENIE č. 03/22/02/2022:**

Správna rada TASR zvolila za svojho predsedu J. Tuhovčáka na obdobie 12 mesiacov, t.j. od 1. marca 2022 do 28. februára 2023.

ZA: L. Mikuš PROTI: 0 ZDRŽAL SA: A. Mezeiová

 P. Mestický

 J. Bednár

 J. Tuhovčák

**Uznesenie nebolo prijaté.**

Členovia Správnej rady sa po ďalšej debate zhodli na kandidátoch na predsedu a podpredsedu. Následne A. Mezeiová predložila návrh na dve uznesenia.

**UZNESENIE č. 04/22/02/2022:**

Správna rada TASR zvolila za svojho predsedu J. Bednára na obdobie 12 mesiacov, t.j. od 1. marca 2022 do 28. februára 2023.

ZA: A. Mezeiová PROTI: 0 ZDRŽAL SA: J. Bednár

 P. Mestický

 L. Mikuš

 J. Tuhovčák

**Uznesenie bolo prijaté.**

**UZNESENIE č. 05/22/02/2022:**

Správna rada TASR zvolila za svojho podpredsedu L. Mikuša na obdobie 12 mesiacov, t.j. od 1. marca 2022 do 28. februára 2023.

ZA: A. Mezeiová PROTI: 0 ZDRŽAL SA: L. Mikuš

 J. Tuhovčák

 P. Mestický

 J. Bednár

Uznesenie bolo prijaté.

**Postup voľby GR**

Predsedníčka SR TASR A. Mezeiová navrhla, aby SR TASR stanovila termín, do ktorého bude publikovať oznámenie o verejnom vypočutí kandidátov na obsadenie funkcie generálneho riaditeľa.

Po krátkej rozprave sa členovia rady zhodli na termíne a A. Mezeiová predložila návrh na uznesenie:

**UZNESENIE č. 06/22/02/2022:**

Správna rada TASR sa zaväzuje publikovať oznámenieo verejnom vypočutí kandidátov na obsadenie funkcie generálneho riaditeľa TASR najneskôr do 31. mája 2022.

ZA: A. Mezeiová PROTI: 0 ZDRŽAL SA: 0

 J. Tuhovčák

 J. Bednár

 P. Mestický

 L. Mikuš

Uznesenie bolo prijaté.

Členovia Správnej rady sa dohodli na najbližšom termíne rokovania 22. marca 2022 o 15:00.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 22. februára 2022

Zapísala:

 Alena Mezeiová v.r.